बांग्लादेश : मौत का फतवा पानेवाली किशोरी से रेप  
रिश्तेदार के साथ प्रेम संबंध रखने के आरोप में मौत का फतवा पानेवाली बांग्लादेश की किशोरी से रेप करने वाले व्यक्ति को पुलिस ने गिरफ्तार कर लिया है।
अपने विवाहित रिश्तेदार द्वारा बलात्कार की शिकार और कथित तौर पर रिश्तेदार के साथ प्रेम संबंध रखने के आरोप में मौत का फतवा पानेवाली बांग्लादेश की एक किशोरी से बलात्कार करने वाले व्यक्ति को पुलिस ने गिरफ्तार कर लिया है।  ढाका क्षेत्र के शरीयतपुर जिले की पुलिस ने कहा है कि उसने एक गुप्त तलाशी अभियान चलाकर सवार शहर की मोसम्मत हिना नाम की 15 वर्षीय किशोरी के साथ कथित तौर पर बलात्कार करने वाले व्यक्ति को गिरफ्तार कर लिया है।  एक वरिष्ठ पुलिस अधिकारी ने बताया, महबूब नाम के इस व्यक्ति को सवार शहर के एक खाली पड़े घर से गिरफ्तार किया गया है। बाद में उसे पूछताछ और कानूनी औपचारिकताओं की पूर्ति के लिए शरीयतपुर लाया गया है। गौरतलब है कि शरीयतपुर जिले की एक स्थानीय मस्जिद ने हिना के खिलाफ मौत का यह फतवा जारी किया था।